Չինաստանը պատրաստ է մասնակցել Հայաստանի ենթակառուցվածքի զարգացմանը, հատկապես տրանսպորտի եւ էներգետիկայի ոլորտում: Այդ մասին Չինաստանի Պետխորհրդի վարչապետ Վեն Ցզյաբաոն հայտարարել է պետական այցով Պեկինում գտնվող Հայաստանի նախագահ Ռոբերտ Քոչարյանի հետ հանդիպման ժամանակ: Նա Հայաստանը անվանել է "Չինաստանի հուսալի գործընկեր" հարավկովկասյան տարածաշրջանում: Նշվել է, որ Երեւանը եւ Պեկինը համագործակցելու են գյուղատնտեսության, գինեգործության, տրակտորների արտադրության եւ զբոսաշրջության ոլորտներում: Վ.Ցզյաբաոն տնտեսական կապերի կարեւոր ուղղություն է համարել Երեւանի "Նաիրիտի" սարքավորումների եւ տեխնոլոգիայի բազայի վրա Չինաստանում սինթետիկ կաուչուկի համատեղ արտադրությունը: Հանդիպման ընթացքում արծարծել են նաեւ ռազմատեխնիկական համագործակցության հարցը: